《罗浮山三十咏 其九》
清代·成鹫

终朝役役叹吾曹，络马穿牛共一牢。野茧结成空自缚，文蛾飞一不堪缫。

重楼变幻随孤蜃，大地浮沉仗六鳌。何处藏身没踪迹，华亭船子自家操。

作者简介：成鹫（1637－1722），清朝初年广东肇庆鼎湖山庆云寺僧。又名光鹫，字迹删，号东樵山人。俗姓方，名觊恺，字麟趾，番禺（今属广东省）人。出身书香仕宦世家。其为人豪放倜傥，诗文亦卓厉痛快，尽一雕饰，颇有似庄子处。沈德潜誉为诗僧第一。作品有《楞严直说》十卷、《鼎湖山志》八卷、《咸陟堂集》四十三卷、《金刚直说》一卷、《老子直说》二卷、《庄子内篇注》一卷等。